Khvalynsk

Khvalynsk (russisk Хвалы́нск) er ein by i Saratov oblast i Russland med om lag 12 000 innbyggjarar. Han ligg rundt 180 km nordaust for Saratov. Byen Khvalynsk vart grunnlagd i 1556 som ein russisk utpost på Sosnovyj-øya i Volga. I 1606 vart heile busetnaden flytta til staden der dagens Khvalynsk ligg og vart kjend som Sosnovyj Ostrov (russisk Сосновый Остров, omsett 'Granøya'). I 1780 fekk byen byrettar og nytt namn, Khvalynsk. Namnet på byen, som det gamle namnet på Kaspihavet, «Khvalynsjøen» er avleidd frå namnet «Khwalis» for innbyggjarane i Khwarizm. På 1700- og 1800-talet var Khvalynsk kjend som eit lokalt senter for handel med brød og jordbruksprodukt. Han var òg eit av sentera for dei gammaltruande. Kjelder Bakgrunnsstoff